

OBJAVA ZA MEDIJE

25. dodjela HEP-ove Nagrade učenicima IMAM ŽICU!

HEP nagradio 37 najboljih mladih matematičara, fizičara i elektrotehničara

ZAGREB, 2. listopada 2019. – U Termoelektrani-toplani u Zagrebu održana je jubilarna 25. dodjela Nagrade učenicima IMAM ŽICU!, koju Hrvatska elektroprivreda dodjeljuje učenicima osnovnih i srednjih škola za postignuća na području matematike, fizike i elektrotehnike.

Uz predstavnike HEP-a, učenike, mentore i roditelje, dodjeli Nagrade prisustvovali su Domagoj Validžić, pomoćnik ministra zaštite okoliša i energetike, Karmen Bračić Bunčec, viša savjetnica iz Ministarstva znanosti i obrazovanja te Mile Živčić, ravnatelj Agencije za strukovno obrazovanje i obrazovanje odraslih.

„*Čestitam nagrađenima koji su ponos našeg društva! Ova nagrada rezultat je talenta i velikih napora u učenju. Iako nije moguće da smo svi talentirani za tako zahtjevna područja kao što su matematika, fizika i elektrotehnika, siguran sam da svi imamo žicu za nešto na čemu možemo raditi kako bi bio najbolje verzije sebe samog*“, izjavio je Domagoj Validžić, pomoćnik ministra zaštite okoliša i energetike.

Nagradu u iznosu od 3.000 kuna ove je godine dobilo 37 učenika, čime je HEP od 1995. godine ukupno nagradio 787 učenika. Među školama čiji su učenici ove godine osvojili najviše nagrada IMAM ŽICU! ističe se XV. Gimnazija iz Zagreba s osam nagrađenih učenika, dok po dva nagrađena učenika imaju Prirodoslovna škola Vladimira Preloga iz Zagreba, Privatna gimnazija i ekonomsko-informatička škola Futura iz Zagreba te Gimnazija Franje Petrića iz Zadra. Dobitnici nagrade za školsku godinu 2018./2019. su svi učenici koji su osvojili prvu nagradu na državnim natjecanjima znanja iz matematike i fizike te javnog izlaganja eksperimentalnih radova iz fizike, kao i učenici srednjih strukovnih škola koji su osvojili prva tri mjesta na državnom natjecanju u kategoriji Električne instalacije.

„*Ovaj je događaj važan za Hrvatsku elektroprivredu jer potiče znanje, izvrsnost, učenje i rad. Smatram da je naša Nagrada nešto što ste vi, pobjednici državnih natjecanja, svojim znanjem i vrijednim radom itekako zaslužili. S ovog mjesta mogu vam poručiti da vas u tome nikad nećemo iznevjeriti*“, poručio je nagrađenim učenicima Frane Barbarić, predsjednik Uprave Hrvatske elektroprivrede d.d.

Nagrada IMAM ŽICU! najdugovječniji je društveno odgovoran projekt u Hrvatskoj koji spaja gospodarstvo s obrazovnim sustavom. U sklopu događanja, nagrađeni učenici su obišli Termoelektranu-toplanu Zagreb, koja je s kapacitetom od 440 MW električne energije i 750 MW toplinske energije najveća hrvatska termoelektrana. U sklopu događanja, nagrađeni učenici su obišli Termoelektranu-toplanu Zagreb, koja je s kapacitetom od 440 MW električne energije i 750 MW toplinske energije najveća hrvatska termoelektrana. Kao jedna od dvije zagrebačke termoelektrane–toplane, TE-TO Zagreb za proizvodnju električne i toplinske energije koristi prirodni plin te osigurava grijanje i toplu vodu za više od 200 tisuća stanovnika južnog i istočnog dijela grada.

|  |  |  |  |
| --- | --- | --- | --- |
| IME I PREZIME | ŠKOLA | MENTOR |  |

MATEMATIKA – OSNOVNE I SREDNJE ŠKOLE

|  |  |  |
| --- | --- | --- |
| Fabijan Cikač | OŠ Ivana Cankara, Zagreb | Eva Arapović |
| Maša Dobrić | OŠ Jure Kaštelana, Zagreb | Antea Topić |
| Mauro Kritovac | OŠ Pavleka Miškine, Zagreb | Karlo Markić |
| Luka Duplančić | OŠ Dragutina Domjanića, Zagreb | Sandra Hudek Kokolj |
| Alojzije Begović | OŠ Antun Gustav Matoš, Vinkovci | Snježana Petrović |
| Marko Hrenić | OŠ Novi Marof, Novi Marof | Davor Dukarić |
| Petar Jukić | OŠ Jordanovac, Zagreb | Igor Hunjadi |
| Namik Agić | OŠ Krune Krstića, Zadar | Emir Agić |
| Bernard Inkret | XV. gimnazija, Zagreb | Sanja Antoliš |
| Krešimir Nežmah | XV. gimnazija, Zagreb | Vesna Ovčina |
| Ivan Vojvodić | XV. gimnazija, Zagreb | Eva Špalj |
| Jakov Ljubičić | Gimnazija Lucijana Vranjanina, Zagreb | Maja Zelčić |
| Noel Lakić | Gimnazija Franje Petrića, Zadar | Anita Žepina |
| Marin Varivoda | Gimnazija Franje Petrića, Zadar | Iva Rončević |
| Nikola Bačić | SŠ Blato, Blato | Davor Kondenar |
| Roko Bruno Donkov | Privatna gimnazija i ekonomsko-informatička škola Futura s pravom javnosti, Zagreb | Marijeta Mandić |
| Ivan Jambrešić | Privatna gimnazija i ekonomsko-informatička škola Futura s pravom javnosti, Zagreb | Marijeta Mandić |
| Marko Žagar | SŠ Vladimir Nazor, Čabar | Radojka Blažević |
| Josip Matanić | Prirodoslovna škola Vladimira Preloga, Zagreb | Brankica Soldo |
| Mario Oraić | Prirodoslovna škola Vladimira Preloga, Zagreb | Brankica Soldo |
| Matija Andričić | Tehnička škola Ruđera Boškovića, Zagreb | Sandra Bodor |
| Kim Staničić | SŠ fra Andrije Kačića Miošića, Makarska | Željka Tulić |

FIZIKA – OSNOVNE I SREDNJE ŠKOLE

|  |  |  |
| --- | --- | --- |
| Antonio Mamić | OŠ Grabrik, Karlovac | Snežana Kirin Mataković |
| Jagor Tambača | OŠ Većeslava Holjevca, Zagreb | Katarina Bertović |
| Maks Čosić | OŠ Tina Ujevića, Zagreb | Ivan Pavičić |
| Bartol Bućan | III. Gimnazija, Split | Marina Tvrdeić |
| Vilim Branica | XV. gimnazija, Zagreb | Marko Movre |
| Grgur Premec | XV. Gimnazija, Zagreb | Ivan Tomašević |
| Bernard Faulend | XV. Gimnazija, Zagreb | Ines Dukić |
| Marko Srpak | Prva gimnazija, Varaždin | Helena Kanešić |
| Elizabeta Gegić | XV. Gimnazija, Zagreb | Marko Movre |

EKSPERIMENTALNA FIZIKA

|  |  |  |
| --- | --- | --- |
| Karlo Prepelić | OŠ Ljubo Babić, Jastrebarsko;  Naslov rada: Balistika zračne puške | Irena Peruš |
| Nikola Sočec  Davor Dobrota | XV. Gimnazija, Zagreb;  Naslov rada: Polje zavojnice i magnetna levitacija | Ines Dukić |

NATJECANJE IZ ELEKTRIČNIH INSTALACIJA

|  |  |  |
| --- | --- | --- |
| Nikola Mihaljević | SŠ Glina, Glina | Borislav Kostić |
| Josip Brcković | Elektrostrojarska obrtnička škola Zagreb | Nikola Pondeljak |
| Filip Šaka | SŠ Konjščina, Konjščina | Mario Varga |





